पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार रात 12.40 बजे गरज-चमक के साथ बारिश हुई। तेज हवाएं भी चली। उधर दोपहर में बादल छाने के कारण अधिकतम तापमान में चार डिग्री की गिरावट आई। वहीं रात के तापमान में बढ़ोतरी दर्ज की गई। दोपहर में बूंदाबांदी के साथ ठंडी हवा चली।
अधिकतम तापमान 38.1 व न्यूनतम 24.0 डिग्री सेल्सियस दर्ज किया गया। खंडवा शहर में 18 किमी की रफ्तार से पश्चिमी हवा तो पर्यटन स्थल हनुवंतिया में दोपहर में धूलभरी आंधी के बीच करीब 40 किमी प्रतिघंटा की रफ्तार से हवा चली।
इसलिए बदला मौसम
मौसम विभाग के मुताबिक उत्तर-पूर्वी मप्र पर ऊपरी हवा का चक्रवात बना है। सिस्टम से होकर एक ट्रफ पश्चिम बंगाल तक व दूसरा विदर्भ तक बना हुआ है। इस कारण नमी मिल रही है। भोपाल मौसम वैज्ञानिक के मुताबिक शनिवार कई जिलों में बादल छाए रहे। अभी ऐसा रहेगा मौसम मौसम विभाग के मुताबिक प्रदेश के आसपास के राज्यों में चक्रवात और ट्रफ के कारण अरब सागर से नमी आने का सिलसिला जारी है। इस कारण अगले दो-तीन दिन तक मौसम ऐसा ही रहेगा। हल्की बूंदाबांदी व बिजली चमकने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn